[ca] La reflexió sobre les relacions entre text i imatge gaudeix d'una llarga tradició en el món oriental i al món occidental. No obstant això, aquestes discussions al llarg de la història s'han centrat massa en els aspectes filosòfics i estètics, desatenent els mecanismes de significació de les dues arts. L'anàlisi de les relacions interartístiques resulta un camp d'estudi metodològicament complex, més encara si se centra en la nova comparació de fonts culturalment distants, una àrea poc atesa fins ara. La present tesi doctoral té com a objectiu principal la indagació de vinculacions entre la poesia i la pintura. Per realitzar aquest propòsit, aquest treball fa dialogar dues manifestacions culturals artístiques provinents de contextos culturals i històrics diferents: en termes més concrets, s'analitza una selecció de deu quadres de Shi Tao que pertanyen a l'anomenada "pintura dels literats" xinesa i una selecció de deu gravats d'Otto Vaenius i Antonio Brum que pertanyen a l'emblemàtica barroca europea. L'anàlisi d'aquestes obres es realitza amb les eines teòriques que, en el camp de la Literatura Comparada, forneix la investigació de la literatura i les arts, i mitjançant un enfocament semiòtic de comparació per analogies i diferències. Els resultats recollits després d'examinar i parangonar els dos corpus revelen, d'una banda, que entre les pintures de Shi Tao i els gravats de Vaenius i Brum hi ha moltes afinitats, similituds i diferències en les tècniques de creació, les formes artístiques i el tractament de temes universals com la serenitat, la saviesa, l'abstinència, l'amistat, el temps, la virtut; per altra banda, els resultats posen en evidència que els signes visuals i els signes verbals tenen els seus propis poders expressius i adopten diferents estratègies per representar un mateix tema estètic. Així mateix, s'aprecien semblances als dos corpus en els mètodes de combinació d'elements visuals i textuals.

[en] Reflection on the relationship between text and image enjoys a long tradition in the Eastern and Western world. However, these discussions throughout history have focused too much on philosophical and aesthetic aspects. The analysis of relations between literature and other arts is a methodologically complex field of study, even more so when one focuses on the innovative comparisons between culturally separate sources, as this area, as of yet, has been rarely explored. This doctoral thesis has, as its main objective, to explore the possible links between poetry and painting. To carry out this purpose, this work aims to create a dialogue between two artistic cultural manifestations arising from cultural and historical contexts. In more specific terms, I attempt to analyze a selection of ten pictures from Shi Tao (from 1667 to 1707) that belong to the so-called Chinese "Painting of the Literates" and a selection of ten engravings from Otto Vaenius and Antonio Brum (1733) that belong to the emblems of the Baroque period. The analysis of these works will be accomplished with recourse to theoretical tools that, in the field of comparative literature, are provided by research on literature and the arts, along with a semiotic approach to analogies and differences. The results obtained after examining and comparing the two corpora have revealed, on the one hand, that, between the paintings of Shi Tao and the engravings of Vaenius and Brum, there are many affinities, similarities, and differences at the level of creation, the artistic form, and universal themes such as serenity, wisdom, abstinence, friendship, time, and virtue. On the other hand, visual signs and verbal signs demonstrate their expressive powers and adopt different strategies to represent the same aesthetic issue. Likewise, a fairly similar combination is noted between image and text in the two corpora.